
การแจ้งเบาะแสกิจกรรมที่เป็นอันตรายหรือผิดกฎ หมายที่อาจพัวพันกับการแทรกแซงจากต่างประเทศ
หมายเหตุ: ชุดความรู้นี้จัดเป็นรายละเอียดทั่วไป ชุดความรู้นี้มีจุดประสงค์เพื่อให้ท่านมีความเข้าใจเท่านั้น ไม่ใช่คำแนะนำด้านกฎหมาย 
หากต้องการคำแนะนำด้านกฎหมายเป็นการเฉพาะ กรุณาปรึกษาผู้เชี่ยวชาญด้านกฎหมายที่มีคุณสมบัติตามเกณฑ์
กิจกรรมอันมิชอบบางอย่างที่กระทำโดยผู้มีบทบาทของรัฐต่างประเทศซึ่งเป็นส่วนหนึ่งของการ แทรกแซงจากต่างประเทศถือเป็นความผิดที่บังคับใช้ภายใต้กฎหมายของนิวซีแลนด์แล้ว
หากพบเห็นกิจกรรมดังกล่าว หรือมีเหตุผลให้เชื่อว่ามี ควรแจ้งให้ จนท. ตำรวจนิวซีแลนด์ทราบ หรือแจ้งเบาะแสโดยไม่ต้องระบุชื่อได้ที่ Crime Stoppers New Zealand
ท่านไม่จำเป็นต้องพิสูจน์ว่ากิจกรรมนั้นเกี่ยวข้องกับรัฐต่างประเทศหรือเป็นการแทรกแซงจากต่าง ประเทศ เพราะกิจกรรมเองอาจบ่งชี้ ความผิดอยู่ในตัวแล้วก็ได้
ท่านยังสามารถรายงานต่อ จนท. ตำรวจนิวซีแลนด์หรือหน่วย Crime Stoppers ได้ แม้ไม่ทราบที่มาของกิจกรรม หรือไม่ทราบว่ามีรัฐต่างประเทศเกี่ยวข้องด้วยหรือไม่ จนท. ตำรวจนิวซีแลนด์จะประเมินรูปการณ์และใช้ดุลยพินิจว่าจำเป็นต้องดำเนินการเพิ่มเติมหรือไม่
กิจกรรมเหล่านี้ได้แก่:
· การข่มขู่และการคุกคาม
· การแบล็กเมล์
· การสะกดรอยตาม
· การล่วงละเมิด
· การประทุษร้ายร่างกายและความรุนแรงที่เข้าข่าย
· อาชญากรรมทางไซเบอร์ เช่น การโจรกรรมข้อมูลและการเข้าถึงโดยมิชอบ
· การสื่อสารดิจิทัลที่สุ่มเสี่ยง (เช่น อีเมล เนื้อหาในโซเชียลมีเดีย หรือโพสต์ในกระทู้ชุมชนออนไลน์) ที่แฝงเจตนาเลวร้าย อาจเป็นความผิดทางอาญา
ศึกษาเพิ่มเติมเกี่ยวกับการสื่อสารดิจิทัลที่มีความเสี่ยงได้ที่เว็บไซต์ New Zealand Police

การแจ้งความต่อ จนท. ตำรวจนิวซีแลนด์
ถ้าเกิดเหตุต้องสงสัยปัจจุบันทันด่วน กรุณาโทรแจ้ง 111 และขอติดต่อฝ่ายจนท. ตำรวจ 
ถ้ามิใช่กรณีเร่งด่วน ท่านสามารถติดต่อ จนท. ตำรวจได้โดยการ:
· ใช้ แบบฟอร์มออนไลน์105
· โทร105ได้ ทางโทรศัพท์มือถือหรือโทรศัพท์บ้าน ซึ่งไม่มีค่าใช้จ่ายและพร้อมให้บริการ 24/7 ทั่วประเทศ
แบบฟอร์ม 105 จะขอรายละเอียดส่วนตัวบางส่วนของท่านเพื่อช่วยให้ จนท. ตำรวจประมวลผลการรายงานของท่านและติดตามเรื่องกับท่านได้ จนท. ตำรวจจะใช้ข้อมูลนี้เพื่อจุดประสงค์ที่ยินยอมเท่านั้น
การแจ้งเบาะแสโดยไม่เปิดเผยตัวตนต่อหน่วย Crime Stoppers
ท่านสามารถแจ้งเบาะแสโดยไม่เปิดเผยตัวตนได้ที่ Crime Stoppers New Zealand
Crime Stoppers เป็นองค์กรการกุศลอิสระที่ให้บริการช่องทางที่ปลอดภัยและสะดวกในการรายงานอาชญากรรมหรือข้อ กังวลร้ายแรงอื่น ๆ ต่อหน่วยงานต่าง ๆ รวมถึงสำนักงานตรวจคนเข้าเมือง ศุลกากร และกรมตำรวจนิวซีแลนด์ 
อีกทั้งยังมีรายละเอียดเกี่ยวกับความเป็นไปได้ของการแทรกแซงจากต่างประเทศในนิวซีแลนด์
ท่านสามารถแจ้งเบาะแสแบบไม่เปิดเผยตัวตนด้วย แบบฟอร์มออนไลน์ หรือโทรปรึกษา จนท. ของหน่วย Crime stoppers ได้ที่ 0800 555 111 (หรือ +64 9 927 3971 กรณีที่อยู่ต่างประเทศ)
จะไม่มีการเปิดเผยข้อมูลระบุตัวตนของท่านกับเจ้าหน้าที่
หมายเหตุ: ผู้แจ้งเบาะแสต้องเข้าใจว่าการรายงานที่ไม่ระบุตัวสมารถให้ข้อมูลสําคัญแก่ จนท. ตํารวจได้ แต่อาจไม่เพียงพอสําหรับ จนท. ตํารวจในการสอบสวนอย่างจริงจัง และไม่นับเป็นการร้องเรียนอย่างเป็นทางการ
การรายงานการติดสินบนจากต่างประเทศ
การติดสินบนจากต่างประเทศเกิดขึ้นเมื่อบุคคลหรือธุรกิจเสนอ ให้ หรือสัญญาว่าจะให้สินบนแก่บุคคลใด ๆ เพื่อโน้มน้าวเจ้าหน้าที่ภาครัฐต่างประเทศที่เกี่ยวข้องกับการปฏิบัติหน้าที่ราชการของตน
นอกจากนี้การติดสินบนจากต่างประเทศยังเกิดขึ้นได้เมื่อเจ้าหน้าที่ภาครัฐในนิวซีแลนด์ได้รับการเสนอ ให้ หรือสัญญาว่าจะติดสินบนโดยบุคคลต่างชาติ การติดสินบนจากต่างประเทศอาจกระทำโดยรัฐต่างประเทศหรือตัวแทนของรัฐเหล่านั้น เพื่อดำเนินการแทรกแซงจากต่างประเทศ
หากท่านสงสัยว่ามีการติดสินบนจากต่างประเทศ สามารถแจ้งเบาะแสแบบเป็นความลับผ่านช่องทางที่ไม่ระบุชื่อได้ที่ Serious Fraud Office  : Report Foreign Bribery - Serious Fraud Office New Zealand

